PRITARTA

Molėtų rajono savivaldybės

tarybos 2016 m. balandžio d.

sprendimu Nr.B1-

**MOLĖTŲ „SAULUTĖS“ VAIKŲ LOPŠELIO-DARŽELIO**

**DIREKTORĖS 2015 METŲ VEIKLOS ATASKAITA**

**Trumpa įstaigos veiklos rezultatų apžvalga.**

Lopšelio - darželio veikla organizuojama atsižvelgiant į strateginius įstaigos tikslus, prioritetus ir numatytas priemones jų įgyvendinimui. Lopšelio-darželio ugdytiniai turi galimybę ugdytis saugioje, kūrybiškumą skatinančioje aplinkoje. Ugdymas vyksta savitarpio pagarba, bendravimo ir bendradarbiavimo kultūra grįstoje aplinkoje. Įstaigos pedagogai ugdymui (si) išnaudoja ir išorines edukacines aplinkas, organizuoja ekskursijas, išvykas, susitikimus ir kt.

Įgyvendinant 2015 metų veiklos programą buvo siekiama įgyvendinti tikslą: ugdyti pilietišką, saugų ir sveiką vaiką, puoselėjant vaiko galias, siekiant pedagogų ir tėvų partnerystės. Šio tikslo įgyvendinimui iškelti uždaviniai: užtikrinti ugdymo kokybę, prieinamumą įvairių gebėjimų ir poreikių vaikams. Formuoti kultūrines, tautines vertybes, komunikacinius gebėjimus. Plėtoti saugios ir sveikos gyvensenos ugdymo turinį. Palaikyti partnerystės santykius su tėvais, siekiant bendrų ugdymo tikslų.

Sėkmingai vykdytos pirmojo uždavinio priemonės,užtikrinant ugdymo kokybę, prieinamumą įvairių gebėjimų ir poreikių vaikams buvo tenkinami vaikų individualūs gebėjimai ir poreikiai, individualizuojant ugdomąją veiklą, vertinami vaikų pasiekimai, optimaliai išnaudojamos grupių ugdymo erdvės, efektyviai naudojamos ugdymo, mokymo priemonės, informacinės kompiuterinės technologijos. Pedagogai tobulino profesinę kompetenciją-dalyvavo seminaruose, konferencijose, mokymuose I. Barunova tarptautiniame seminare „ICT Ways for Science Classrooms“ (Vilniaus kolegija), dalinosi gerąją darbo patirtimi ir pristatė pranešimą „Informacinių kompiuterinių technologijų taikymas priešmokykliniame amžiuje“. Gerinamas ugdymo turinio pritaikymas spec. ugdymosi poreikių turintiems vaikams – rašomos individualios programos, dirbo specialistai, vyko užsiėmimai su tėvais. Pedagogė V. Adomėnienė pristatė pranešimą Aklųjų ir silpnaregių centre „Priemonės skatinančios silpnaregio sėkmingą ugdymąsi priešmokyklinėje grupėje“, pedagogai pristatė pranešimus Molėtų ŠC konferencijoje.

Formuojant kultūrines, tautines vertybes, komunikacinius gebėjimusplėtėsi vaikų pažinimo, komunikavimo kompetencijos, buvo puoselėjamos žinios apie lietuvių liaudies papročius, tradicijas. Pedagogai dalinosi gerąja darbo patirtimi – vyko atviros veiklos „Mano namai namučiai“, „Žalią pupą sodinau“, „Smalsučių šalyje“, „Mano augintinis“. Eksponuotos vaikų darbų parodos – „Tas raidelių gražumas“, „Žiemos džiaugsmai“, „Seku, seku pasaką“, „Užgavėnių kaukių“. Vyko smagios pramogos ir vakaronės su tėveliais – „Iš senolių atminties“, „Rudenėlio spalvos“, „Maži piemenėliai-didi vargdienėliai“, „Vaikai ir gėlės – žemės šypsenėlės“. Vyko tautinės ir kalendorinės šventės – „Trys karaliai“, „Sausio 13-oji“, Vasario 16“, „Užgavėnės“, „Kaziuko mugė“, „Velykos“, „Adventinės vakaronės“. Parengti ir įgyvendinti grupių projektai „Mažos ir didelės gamtos paslaptys“, „Knyga-paslapčių pilna“, „Šilti jausmai baltais žodeliais sninga“ . Vaikai dalyvavo respublikinėse parodose „Europos kalbų dienai paminėti“ (laureatė Ainė

2

lankėsi seime, gavo padėką), Skinijos konkurse Adomo pieštos kojinės laimėjo 1 vietą. Vaikų piešiniai laimėjo bilietus į „Mano kukulūzas“ festivalį. Bendruomenė dalyvavo Išsipildymo akcijos Pyragų dienoje – surinkome ir paaukojome 490 Eur.

Plėtojant saugios ir sveikos gyvensenos ugdymo turinįvisos bendruomenės dėmesys ir pastangos buvo nukreiptos į vaikų sveikatos ugdymą, veiklos kokybės tobulinimą bei gerinimą. Įgyvendinant kompleksą priemonių ugdančių vaikų gebėjimą tausoti sveikatą ir saugiai elgtis aplinkoje buvo surengtos akcijos, viktorinos, trumpalaikiai projektai, išvykos. Priešmokyklinukai dalyvauja prevencinėje programoje „Zipio draugai“. Buvo vykdomi „Sveikatiados“ projekto renginiai: mankštiada, sveiko maisto diena, vandens diena, šokių diena. Įgyvendinamas ilgalaikės LFF masinio futbolo programos „Sugrąžinkime vaikus į stadionus“ projektas „Futboliukas“. Visuomet aktyviai prisidedame prie socialinių iniciatyvų, kurios skatina vaikus elgtis saugiai, dalyvavome Vaikų linijos projekte „Savaitė be patyčių“, akcijoje „Mes rūšiuojam“, minėjome Tolerancijos dieną. Pedagogai dalinosi gerąja darbo patirtimi – vedė atvirą kūno kultūros veiklą, „Spalvų pasaulis“, „Darbėnų miestelis“. Įgyvendinti grupių projektai „Žaidimai ir jų įtaka 2-3 metų vaikams“, „Ankstyvojo amžiaus vaikų žaidimai“, „Aukime sveiki ir saugūs“. Dalyvaujame programose „Pienas vaikams“ ir „Vaisių ir daržovių vartojimo skatinimo programa“.

Darželyje vyksta sporto, karate, šokių būreliai.

Siekdami bendrų ugdymo tikslų įgyvendinimo palaikėme partnerystės ryšius sutėvais. Įstaigos bendravimas su šeima pagrįstas tarpusavio pasitikėjimu ir pagarba. Toliau plėtojama ir nuolat atnaujinama internetinė svetainė ([www.moletusaulute.lt](http://www.moletusaulute.lt)). Operatyviai pateikiama informacija lopšelio-darželio savaitiniuose informaciniuose grupių, įstaigos stenduose. Įstaigos bendravimas su šeima pagrįstas tarpusavio pasitikėjimu ir pagarba. Tėvai dalyvauja mokyklos tarybos veikloje, talkina numatant svarbiausius įstaigos veiklą reglamentuojančius dokumentus, sprendžiant įvairius įstaigos veikos ir ugdymo (si) klausimus. Tėvai dalyvauja įstaigos veikloje, įstaigos projektų, teminių savaičių įgyvendinime  ir kitose veiklose. Vyko smagios pramogos kartu su tėveliais – „Sportuok, judėk, būk sveikas“, „Groju, groju rankom kojom “. Eksponuotos tėvų ir vaikų parodos „Ach tie seniai besmegeniai“, „Šaltuko piešiniai“, „Piešiu su savo šeima“, „Rudens mozaika“. Įgyvendinti grupių projektai „Sportuoju su savo šeima“, „60 minučių darželyje“.

**Pagrindiniai įstaigos vadovo metų veiklos rezultatai pagal pareigybės aprašyme nurodytas funkcijas.**

Įstaigoje atmosfera demokratiška, grindžiama skaidrumo, teisingumo bei lygių galimybių principu. Žinau ir gerbiu visų darbuotojų teises bei pareigas, kurios reglamentuotos LR Darbo kodeksu, LR Švietimo įstatymu, lopšelio-darželio nuostatais, vidaus tvarkos taisyklėmis, darbuotojų pareiginiais nuostatais, saugos ir sveikatos instrukcijomis. Darbo metu santykiuose su darbuotojais vadovaujuosi nurodytais dokumentais bei teisės aktais. Kolektyve vyravo ir vyrauja geras psichologinis mikroklimatas. Bendruomenės nariai žino savo vaidmenį ir prisiima atsakomybę.

Mokyklos taryboje, administraciniuose pasitarimuose, bendruose darbuotojų susirinkimuose nagrinėjau, aptariau strateginį, metinį planavimą, sąmatos, tarifikacijų sudarymą, darbo užmokesčio, biudžeto formavimą ir vykdymą, grupių aprūpinimą ugdymo priemonėmis, edukacinių aplinkų sukūrimą, audito atlikimą, vaikų maitinimo organizavimą, sanitarinių – higieninių normų vykdymą, pasiruošimą vasaros sezonui, materialinės bazės gerinimą, paramos

3

fondo panaudojimą, ugdymo programų ir planų įgyvendinimą, saugos darbe ir sveikatos instrukcijų vykdymą ir kt.

Sėkmingam, kokybiškam ugdymo proceso įgyvendinimui bei gerinimui kartu su pedagogais mokytojų tarybos posėdžiuose svarstėme, nagrinėjome mums aktualias temas.

Organizavau ugdymo (si) procesą ir jo priežiūrą: strateginio plano ir metinės veiklos programos įgyvendinimą, pedagogų, specialistų ugdymo turinio planavimą, dokumentacijos tvarkymą, ugdomosios veiklos organizavimą, ugdymo metodų veiksmingumą per įvairią veiklą.

Užtikrinau pedagogų, kitų darbuotojų kompetencijos ir kvalifikacijos tobulinimą bei pedagogų atestacijos vykdymą. Nuolat palaikau ir skatinu pedagogų aktyvumą, vertinu ir diegiu jų idėjas, sudarau sąlygas rašyti programas, projektus aktualiomis temomis, kuriuos jie kūrybiškai, sėkmingai diegia vaikų ugdomojoje praktinėje veikloje.

Nuolat užtikrinu, kad lopšelyje –darželyje būtų pastebimi vidaus ir išorės kultūros požymiai, atspindintys mūsų įstaigos gyvenimo vertybes ir normas. Lopšelio-darželio kultūrai plėtoti sudariau darbo grupę. Kartu su bendruomenės nariais siekiame, kad įstaiga taptų atvira socialine – edukacine institucija. Skatinau bendruomenės narius teikti informaciją apie įstaigos kultūros savitumą spaudoje, internetinėje svetainėje.

Užtikrinu , kad įstaigos dokumentai būtų tvarkomi pagal dokumentų tvarkymo ir apskaitos taisyklių reikalavimus.

Racionaliai, taupiai naudoju biudžeto asignavimus, skirtus programoms vykdyti. Veiksmingai ir tikslingai naudoju biudžetą. Finansines ir kitas atskaitomybes teikiu Savivaldybės administracijos direktoriaus nustatyta tvarka ir terminais.

**Praėjusių metų įstaigos vadovo svarbiausios iniciatyvos ir spręstos problemos bei keliami nauji einamųjų metų uždaviniai ir laukiantys iššūkiai.**

- Užtikrintas kokybiškas ikimokyklinio ir priešmokyklinio ugdymo programų įgyvendinimas bei vidutinių ir didelių ugdymosi poreikių turinčių vaikų integracija;

- Kompiuterizuotos visos darbo vietos (įsigyta 10 kompiuterių);

- Įdegta informacinė sistema “Mūsų darželis“;

- Atliktas įstaigos profesinės rizikos vertinimas;

- Suremontuotos administracinės patalpos;

- Įsigyta konvekcinė krosnelė.

**2016 metų uždaviniai:**

- Užtikrinti ugdymo turinio planavimo ir organizavimo kaitą, panaudojant ir pritaikant IKT galimybes;

- Vaikų sveikatos ir saugumo stiprinimo formų ieškojimas bendradarbiaujant su šeima;

- Etnokultūrinių vertybių saugojimo ir puoselėjimo skatinimas;

- Stiprinti ryšius su socialiniais partneriais.

**Iššūkiai:**

* Įvažiavimo aikštelės remontas;
* Lauko tvoros pakeitimas;
* Lauko įrenginių papildymas.

Direktorė Gražina Pelakauskienė